EVER พุ่งแรง 26% แวลู่ปริศนาทะลัก-ราคาต่ำบุ๊ก
EVER พุ่งแรง 26% ทำนิวไฮในรอบ 2 ปี 9 เดือน แวลู่ปริศนาทะลักไหลเข้าเกิน 500 ลบ. ขณะที่ราคาต่ำบุ๊ก
13 ม.ค. 2565

ผู้สื่อข่าวรายงานว่าวันนี้ (13 ม.ค. 2565) ราคาหุ้นบริษัท เอเวอร์แลนด์ จำกัด (มหาชน) หรือ EVER ณ เวลา 14:41 น. อยู่ที่ระดับ 0.58 บาท เพิ่มขึ้น 0.12 บาท หรือ 26.09% โดยทำจุดสูงสุดที่ระดับ 0.59 บาท และทำจุดต่ำสุดที่ระดับ 0.46 บาท ด้วยมูลค่าการซื้อขาย 573.18 ล้านบาท

โดย EVER ราคาหุ้นปรับตัวขึ้นร้อนแรงในระหว่างวันชนซิลลิ่ง และสามารถขึ้นมาทำนิวไฮในรอบ 2 ปี 9 เดือน เทียบจากราคาหุ้นปิดที่ 0.58 บาท ของวันที่ 17 เม.ย. 2562 เหตุเกิดจากวอลุ่มการซื้อขายเข้ามาหนาแน่นอย่างผิดปกติ ด้วยมูลค่าการซื้อขายโผล่มาวันนี้กว่า 500 ล้านบาท ซึ่งจากก่อนหน้ามูลการซื้อขายเพียงหลักสิบล้านบาท หรือหลักล้านเท่านั้น
อย่างไรก็ดีหรืออาจเป็นการเข้ามาเก็งกำไรในส่วนของราคาหุ้นที่ต่ำกว่าบุ๊ก เมื่อวันที่ 12 ม.ค. 2565 มูลค่าหุ้นทางบัญชีต่อหุ้นอยู่ 0.67 บาท ขณะที่ล่าสุดราคาหุ้นยังอยู่ 0.58 บาท